Kujutle, et sa seisad ükskõik millisel Ameerika tänaval
ja sulle läheneb jaapanlane, kes küsib:
"Vabandust, mis on selle kvartali nimi?"
Ja sina vastad: "Vabandust, mida? Selle tänava nimi on Oak Street ja see on Elm Street.
See on 26. ja see 27. avenüü."
Tema vastab: "Selge, aga mis on selle kvartali nimi?"
Sina vastad: "Noh, kvartalitel ei ole nimesid.
Tänavatel on nimed; kvartalid on kõigest
nimetud paigad tänavate vahel."
Ta läheb eemale, veidi segaduses ja pettunud.
Nüüd kujuta, et sa seisad ükskõik millisel Jaapani tänaval.
Sa pöördud kõrvalseisja poole ja küsid:
"Vabandust, mis on selle tänava nimi?"
Tema vastab: "See siin on 17. ja see on 16. kvartal."
Sina vastad: "Selge, aga mis on selle tänava nimi?"
Ja tema vastab: "Tänavatel ei ole nimesid.
Kvartalitel on nimed.
Vaata seda Google Maps kaarti. Siin on kvartal 14, 15, 16, 17, 18, 19.
Kõigil kvartalitel on nimed.
Tänavad on vaid nimetud paigad kvartalite vahel.
Ja sa vastad siis: "Okei, aga kuidas sa siis oma aadressi tead?"
Ta vastab: "Lihtne, see on piirkond number kaheksa.
Selles on kvartal 17, maja nuber Üks."
Sa mainid: "Okei. Aga ümbruskonnas jalutades
märkasin ma, et majade numbrid ei ole järjestikused."
Ta vastab: "Muidugi on. Nad on järjestatud ehitamise järjekorras.
Esimene maja, mis sellesse kvartalisse ehitatakse, on maja number üks.
Teisena ehitatud maja on maja number kaks.
Kolmas on maja number kolm. Lihtne. See on ju ilmselge."
Mulle meeldib, et vahetevahel peame me
minema teisele poole maakera,
et saada aru oletustest, mille olemasolu me isegi ei teadnud,
ja mõista, et vastandid võivad samuti tõesed olla.
Näiteks, Hiinas on arstid,
kes usuvad, et nende töö on sind tervena hoida.
Seega maksad sa neile iga kuu eest, mil sa oled olnud terve,
ja kui sa jääd haigeks, ei pea sa neile maksma, kuna nad ei saanud
oma tööga hakkama. Nad saavad rikkaks siis, kui sa oled terve, mitte haige.
(Aplaus)
Muusikas mõtleme me enamasti, et "üks"
on takti avalöök, muusikalise fraasi algus. Üks, kaks, kolm, neli.
Kuid Lääne-Aafrika muusikas on "üks"
hoopis fraasi lõpp
nagu paus lause lõpus.
Seega, seda kuuleb mitte ainult fraasides, vaid kogu nende muusikas.
Kaks, kolm, neli, üks.
Ja see kaart on ka täpne.
(Naer)
On üks ütlus, et iga India kohta tõese väite puhul
on ka selle vastand tõene.
Niisiis, ärme kunagi unusta, nii TEDi konverentsil kui kõikjal mujal,
et mistahes geniaalse idee puhul, mis sul on või mida sa kuuled,
selle vastand võib samuti tõene olla.
Domo arigato gozaimashita. (Tänan!)